AIŠKINAMASIS RAŠTAS

Dėl Molėtų rajono savivaldybės tarybos 2015 m. rugsėjo 24 d. sprendimo Nr. B1-202 „Dėl Molėtų rajono savivaldybės jaunimo reikalų tarybos sudarymo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės jaunimo ir su jaunimu dirbančių organizacijų susirinkimas 2017 m. rugsėjo 25 d. raštu kreipėsi į Molėtų rajono savivaldybės tarybą, prašydamas pakeisti Molėtų rajono savivaldybės jaunimo reikalų tarybos (toliau – MJRT), sudarytos Molėtų rajono savivaldybės tarybos 2015 m. rugsėjo 24 d. sprendimu Nr. B1-202 „Dėl Molėtų rajono savivaldybės jaunimo reikalų tarybos sudarymo“, sudėtį: vietoj Molėtų rajono mokinių tarybos atstovo Luko Sabaliausko, Jaunimo organizacijos Darbas Molėtų skyriaus atstovės Ugnės Vytaitės ir klubo „Jaunimo brizas“ atstovo Andriaus Širono įrašyti Lietuvos moksleivių sąjungos Molėtų mokinių savivaldų informavimo centro pirmininką Adą Oleinik, Jaunimo organizacijos Darbas narį Arturą Cesiulį, klubo „Jaunimo brizas“ atstovę Simoną Laucevičienę.

MJRT atstovai prašomi pakeisti, kadangi išvyko dirbti ar mokytis į kitus miestus ir negali toliau tinkamai atstovauti jaunimo organizacijų MJRT.

Molėtų rajono savivaldybės administracijos direktorius 2017 m. rugsėjo 18 d. raštu Nr. B22-1718 „Dėl Molėtų rajono savivaldybės administracijos atstovo Molėtų rajono savivaldybės jaunimo reikalų taryboje“ atšaukia Molėtų rajono savivaldybės administracijos Kultūros ir švietimo skyriaus vedėją Nijolę Kimbartienę iš MJRT ir į MJRT deleguoja Molėtų rajono savivaldybės administracijos vyr. specialistę-savivaldybės gydytoją Miglę Bareikytę.

Parengto sprendimo projekto tikslas – pakeisti MJRT sudėtį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6.Vykdytojai, įvykdymo terminai**

Molėtų rajono savivaldybės jaunimo reikalų taryba.